


	[bookmark: _GoBack]Európsky parlament
2019-2024
	[image: EP logo RGB_Mute]



PRIJATÉ TEXTY

[bookmark: TANumber]P9_TA(2024)0287
Nevznesenie námietky voči delegovanému aktu: Dohoda o voľnom obchode medzi EÚ a Novým Zélandom
[bookmark: DocNumber]
[bookmark: PE]PE759.963
[bookmark: Sujet][bookmark: References]Rozhodnutie Európskeho parlamentu nevzniesť námietku voči delegovanému nariadeniu Komisie z 13. marca 2024, ktorým sa mení delegované nariadenie Komisie (EÚ) 2020/760, pokiaľ ide o niektoré ustanovenia v nadväznosti na dohodu o voľnom obchode medzi Európskou úniou a Novým Zélandom a vypustenie zastaraných ustanovení, pokiaľ ide o vývoznú colnú kvótu na sušené mlieko (C(2024)01499 – 2024/2677(DEA))

–	so zreteľom na delegované nariadenie Komisie (C(2024)01499),
–	so zreteľom na list Komisie z 13. marca 2024, ktorým ho žiada, aby oznámil, že nevznesie námietku voči delegovanému nariadeniu,
–	so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov z 19. marca 2024,
–	so zreteľom na článok 290 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007[footnoteRef:1], a najmä na jeho článok 186 a článok 227 ods. 5,  [1:  	Ú. v. EÚ L 347, 20.12.2013, s. 671.] 

–	so zreteľom na článok 111 ods. 6 rokovacieho poriadku,
–	so zreteľom na odporúčanie k rozhodnutiu Výboru pre poľnohospodárstvo a rozvoj vidieka,
–	so zreteľom na skutočnosť, že neboli vznesené námietky v lehote stanovenej v článku 111 ods. 6 tretej a štvrtej zarážke rokovacieho poriadku, ktorá uplynula 11. apríla 2024,
A.	keďže procedurálne kroky Únie na vykonávanie Dohody o voľnom obchode medzi Európskou úniou a Novým Zélandom (ďalej len „dohoda“) boli ukončené uverejnením rozhodnutia Rady (EÚ) 2024/244[footnoteRef:2] v Úradnom vestníku Európskej únie 28. februára 2024; [2:  	Rozhodnutie Rady (EÚ) 2024/244 z 27. novembra 2023 o uzavretí v mene Únie Dohody o voľnom obchode medzi Európskou úniou a Novým Zélandom (Ú. v. EÚ L 244, 28.2.2024, s. 1).] 

B.	keďže podľa najnovších získaných informácií Nový Zéland pravdepodobne prijme právne predpisy potrebné na vykonávanie dohody do konca marca 2024, čo by umožnilo, aby dohoda nadobudla platnosť 1. mája 2024;
C.	keďže dohodou sa okrem iného zavádza niekoľko nových colných kvót a menia sa niektoré existujúce osobitné colné kvóty WTO na výrobky s pôvodom na Novom Zélande;
D.	keďže príslušné zmeny sa zohľadnia v delegovanom nariadení Komisie (EÚ) 2020/760[footnoteRef:3], ktorým sa dopĺňa nariadenie (EÚ) č. 1308/2013, pokiaľ ide o pravidlá správy dovozných a vývozných colných kvót na poľnohospodárske výrobky podliehajúce licenciám; [3:  	Delegované nariadenie Komisie (EÚ) 2020/760 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá správy dovozných a vývozných colných kvót, ktoré podliehajú licenciám, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o zloženie zábezpeky pri správe colných kvót (Ú. v. EÚ L 185, 12.6.2020, s. 1).] 

E.	keďže delegované nariadenie (EÚ) 2020/760 by sa preto malo zmeniť do dátumu nadobudnutia platnosti dohody;
1.	oznamuje, že nevznesie námietku voči delegovanému nariadeniu;
2.	poveruje svoju predsedníčku, aby postúpila toto rozhodnutie Rade a Komisii.

